wickkiey/tamil-wikipedia-chunked huggingface dataset:
# பூரி மக்களவைத் தொகுதி

**பூரி மக்களவைத் தொகுதி** (*Puri Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.
# பூரி மக்களவைத் தொகுதி

## சட்டசபை தொகுதிகள்

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியின் கீழ் உள்ள சட்டமன்றத் தொகுதிகள்:
| 107 | பூரி | பூரி | சுனில் குமார் மொகாந்தி | பிஜத |
| --- | --- | --- | --- | --- |
| 108 | பிரம்மகிரி | உபாசனா மொகாபத்ரா | பாஜக |  |
| 109 | சத்யபாத்தி | ஓம் பிரகாசு மிசுரா |  |  |
| 110 | பிப்பிலி | ஆசுரிட் பட்டநாயக் |  |  |
| 118 | சில்கா | குர்தா | பிருத்விராஜ் ஹரிச்சந்திரன் |  |
| 119 | ரண்பூர் | நயாகர் | சூரமா பாத்தி |  |
| 122 | நயாகர் | அருண் குமார் சாகு | பிஜத | } |  
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள், பாலியபட்டானா, பிபிளி, சத்தியாபாதி, பூரி, பிரம்மகிரி, சில்கா மற்றும் ரன்பூர் ஆகும்.
# பூரி மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து இதுவரை 18 முறை தேர்தல்கள் நடத்தப்பட்டுள்ளன.  
பூரி மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்
| 1952 | உலோகேநாத்து மிசுரா | இந்திய தேசிய காங்கிரசு |  |
| --- | --- | --- | --- |
| 1957 | சிந்தாமணி பனிகிராகி | இந்திய பொதுவுடமைக் கட்சி |  |
| 1962 | பிபுதேந்திர மிசுரா | இந்திய தேசிய காங்கிரசு |  |
| 1967 | ரபி ரே | சம்யுக்தா சோசலிச கட்சி |  |
| 1971 | பனமாலி பட்நாயக்கு | இந்திய தேசிய காங்கிரசு |  |
| 1977 | பத்மச்சரண் சமந்தசின்கர் | ஜனதா கட்சி |  |
| 1980 | பிரச்சாமோகன் மொகந்தி | இந்திய தேசிய காங்கிரசு |  |
| 1984 |  |  |  |
| 1989 | நீலமணி ரௌத்ரே | ஜனதா தளம் |  |
| 1991 | பிரஜா கிசோர் திரிபாதி |  |  |
| 1996 | பினாக்கி மிஸ்ரா | இந்திய தேசிய காங்கிரசு |  |
| 1998 | பிரஜா கிசோர் திரிபாதி | பிஜு ஜனதா தளம் |  |
| 1999 |  |  |  |
| 2004 |  |  |  |
| 2009 | பினாக்கி மிஸ்ரா |  |  |
| 2014 |  |  |  |
| 2019 |  |  |  |
| 2024 | சம்பித் பத்ரா | பாரதிய ஜனதா கட்சி | } |
# பூரி மக்களவைத் தொகுதி

## தேர்தல் முடிவுகள்

### 2024

2024ஆம் ஆண்டு நடைபெற்ற இந்தியப் பொதுத் தேர்தலின் ஆறாவது கட்டத்தில் 25 மே அன்று வாக்குப்பதிவு நடைபெற்றது. வாக்குகள் 4 சூன் அன்று எண்ணப்பட்டன. 2024 தேர்தல் முடிவுகளின் படி பாரதிய ஜனதா கட்சி வேட்பாளர் சம்பித் பத்ரா பிஜு ஜனதா தளம் வேட்பாளர் அரூப் மோகன் பட்நாயக்கை 1,04,709 வாக்குகள் வித்தியாசத்தில் தோற்கடித்தார்.
# பெர்லிஸ் மாநில ஆட்சிக்குழு

**பெர்லிஸ் மாநில ஆட்சிக்குழு** (ஆங்கிலம் *Perlis State Executive Council* (**EXCO**); மலாய்: *Majlis Mesyuarat Kerajaan Negeri Perlis* (**MMKN**) என்பது மலேசியா பெர்லிஸ் மாநில அரசாங்கத்தின் நிர்வாக ஆட்சிக்குழுவாகும். பெர்லிஸ் இராஜா அவர்களால் நியமிக்கப்பட்ட பெர்லிஸ் மந்திரி பெசார் ஆட்சிக் குழுவிற்கு தலைமை தாங்குகிறார். அவர் பெர்லிஸ் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.  
பெர்லிஸ் ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.  
பெர்லிஸ் ஆட்சிக்குழு உறுப்பினர்கள் பெர்லிஸ் மந்திரி பெசாரால் தேர்ந்தெடுக்கப்பட்டு பெர்லிஸ் இராஜாவால் நியமிக்கப் படுகிறார்கள். பெர்லிஸ் ஆட்சிக்குழுவிற்கு அமைச்சுகள் இல்லை; மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள்.
# பெர்லிஸ் மாநில ஆட்சிக்குழு

### அலுவல் சார்ந்த அரசு உறுப்பினர்கள்

| மாநிலச் செயலாளர் | அசுனோல் சாம் சாம் *(Hasnol Zam Zam Ahmad)* |  |
| --- | --- | --- |
| மாநிலச் சட்ட ஆலோசகர் | வான் செப்ரி காசிம் *(Wan Jeffry Kasim)* |  |
| மாநில நிதி அதிகாரி | முகமது இசுமாயில் *(Muhammad Ismail)* | } |
# ஸ்டார் (2024 திரைப்படம்)

**ஸ்டார்** (*Star*) என்பது இயக்குநர் இளன் எழுதி இயக்கிய தமிழ் மொழியில் 2024இல் வெளியான காதல் நாடகத் திரைப்படமாகும். ஸ்ரீ வெங்கடேஸ்வரா சினி சித்ரா மற்றும் ரைஸ் ஈஸ்ட் என்டர்டெயின்மென்ட் ஆகியவற்றின் கீழ் பி. வி. எஸ். என். பிரசாத் மற்றும் ஸ்ரீநிதி சாகர் இணைந்து இப்படத்தை தயாரித்துள்ளனர். இதில் லால், அதிதி போஹங்கர், பிரீத்தி முகுந்தன் மற்றும் கீதா கைலாசம் ஆகியோருடன் கவின் முக்கியக் கதாபாத்திரத்தில் நடித்துள்ளார். ஒரு நடிகராக வேண்டும் என்ற தனது கனவைப் பின்தொடர்ந்து பல்வேறு தடைகளைச் சந்திக்கும் கலை என்ற இளைஞனைப் பற்றி இந்தப் படம் கூறுகிறது.
# ஸ்டார் (2024 திரைப்படம்)

## கதைச் சுருக்கம்

நடுத்தரக் குடும்பத்தைச் சேர்ந்த கலை என்பவனுக்கு திரையுலகில் ஒரு நடிகனாக வர வேண்டும் என்பது மட்டுமே அவனது ஆசை. ஒரு புகைப்படக் கலைஞரான அவனது அவனது தந்தை பாண்டியன் அவனது கனவுகளுக்கு துணையாக நிற்கிறார். கலை தனது லட்சியங்களை அடைந்து வெள்ளித்திரையில் தன்னை நிரூபித்தானா? என்பதே படத்தின் கதை.
# ஸ்டார் (2024 திரைப்படம்)

## தயாரிப்பு

ஆரம்பத்தில், ஹரீஷ் கல்யாண் இப்படத்தில் முக்கியக் கதாபாத்திரத்தில் நடிக்க தேர்வு செய்யப்பட்டார். ஆனால் பின்னர் அவருக்கு பதிலாக கவின் நடிக்க ஒப்பந்தம் செய்யப்பட்டார். இந்த படம் ஆகஸ்ட் 2023 இல் ‘கவின்ஸ் நெக்ஸ்ட் ’ என்ற தற்காலிக தலைப்பில் அறிவிக்கப்பட்டது. மேலும் சில நாட்களுக்குப் பிறகு அதிகாரப்பூர்வ தலைப்பு அறிவிக்கப்பட்டது. முதன்மை புகைப்படம் எடுக்கும் பணி ஜூன் 2023 இல் தொடங்கியது. இது பெரும்பாலும் சென்னையில் படமாக்கப்பட்டு, 2024 ஆண்டு பிப்ரவரியின் நடுப்பகுதியில் முடிக்கப்பட்டது. இப்படத்திற்கு யுவன் சங்கர் ராஜா இசையமைக்க, எழில் அரசூ கே ஒளிப்பதிவு செய்ய, பிரதீப் ஈ. ராகவ் படத்தொகுப்பை மேற்கொண்டுள்ளார்.  
திரைப்படம் 10 மே 2024 அன்று உலகம் முழுவதும் திரையரங்குகளில் வெளியிடப்பட்டது. கவின் மற்றும் லாலின் நடிப்பு, ஒளிப்பதிவு, யுவன் சங்கர் ராஜாவின் இசை மற்றும் பின்னணி இசை ஆகியவற்றிற்காக பாராட்டுகளுடன், விமர்சகர்களிடமிருந்தும் பார்வையாளர்களிடமிலிருந்தும் கலவையான விமர்சனங்களைப் பெற்றது. ஆனால் இளனின் திரைக்கதை விமர்சிக்கப்பட்டது.
# ஸ்டார் (2024 திரைப்படம்)

## வெளியீடு

ஸ்டார் திரைப்படம் 10 மே 2024 அன்று திரையரங்குகளில் வெளியிடப்பட்டது.
# ஸ்டார் (2024 திரைப்படம்)

## வெளியீடு

### வீட்டு ஊடகங்கள்

டிஜிட்டல் ஸ்ட்ரீமிங் உரிமங்களை அமேசான் பிரைம் வீடியோவும், செயற்கைக்கோள் உரிமைகளை விஜய் தொலைக்காட்சியும் பெற்றன. இந்த படம் 7 ஜூன் 2024 முதல் மேலதிக ஊடக சேவை தளத்தில் வெளியானது.
# சிமிழி சுந்தரம் ஐயர்

**சிமிழி சுந்தரம் ஐயர்** (*Simizhi Sundaram Iyer*) (1884–1927) ஓர் கருநாடக இசைக் கலைஞராவார்.
# சிமிழி சுந்தரம் ஐயர்

## சுயவிவரம்

சிமிழி என்பது தஞ்சாவூர் மாவட்டத்தின் நன்னிலம் வட்டத்தில் குடவாசலுக்கு அருகிலுள்ள ஒரு சிறிய கிராமமாகும். சுந்தரம் ஐயர் 1884 ஆம் ஆண்டில் நான்கு சகோதரர்கள் மற்றும் ஒரு சகோதரியில் ஒருவராக பிறந்தார். இவர் தனது 5ஆவது வயதிலேயே பாடத் தொடங்கினார். அந்த வயதிலேயே, திருவையாற்றைச் சேர்ந்த மகா வைத்தியநாத சிவனின் அண்ணன் ராமசாமி சிவனின் கீழ் இசையைக் கற்றுக் கொண்டார். சுந்தரம் ஐயர் தனது சொந்த மாமாவின் மகளான மீனாட்சி என்பவரை திருமணம் செய்து கொண்டார். இவர்களுக்கு இரண்டு மகள்கள் இருந்தனர்.  
இவர் பலருக்கும் கருநாடக இசையைக் கற்பித்தார். திருவாரூர் ராஜாயி இவரிடமிருந்து கற்றுக்கொண்டார். திருகொட்டாரம் சாமிநாத முதலியார் மற்றும் காவலக்குடி முதலியார் ஆகியோர் இவருக்கு ஆதரவளித்தனர்.  
பின்னர், இவர் கற்பிப்பதற்காக மயிலாடுதுறை சென்றார். அங்கு நிரந்தரமாக தங்க முடிவு செய்த சுந்தரம் ஐயர், மாயவரம் ராஜம், மாயவரம கிருஷ்ண அய்யர், புல்லாங்குழல் ராஜாராமையார் (எஸ். ஜி. கிட்டப்பாவின் குரு) போன்ற பலருக்கும் கற்பித்தார். வயலின் கலைஞர் மாயவரம் கோவிந்தராஜ பிள்ளையும் இவரிடமிருந்து கற்றுக்கொண்டதாகத் தெரிகிறது.
# சிமிழி சுந்தரம் ஐயர்

## இதனையும் காண்க

- தியாகராஜர்
- விசுவநாத சாஸ்திரி
# உமா குமரன்

**உமா குமரன்** (*Uma Kumaran*) என்பவர் பிரித்தானிய அரசியல்வாதியும், நாடாளுமன்ற உறுப்பினரும் ஆவார். தொழிற் கட்சி உறுப்பினரான இவர் இசுட்ராட்ஃபோர்டு-போ தொகுதியை சூலை 2024 முதல் பிரதிநிதித்துவப்படுத்துகிறார்.
# உமா குமரன்

## தொடக்க வாழ்க்கை

உமா குமரன் இலங்கைத் தமிழ் பெற்றோருக்கு கிழக்கு இலண்டனில் பிறந்தார். இலங்கை உள்நாட்டுப் போரில் புலம் பெயர்ந்து இலண்டன் வந்து சேர்ந்த இவரது பெற்றோருக்கு, அவர்களது குடியேற்ற வழக்கில் தொழிற் கட்சியின் நாடாளுமன்ற உறுப்பினர் செரமி கோர்பின் உதவி செய்தார். இவரது குடும்பம் பின்னர் ஹரோ நகருக்கு இடம்பெயர்ந்தது, அங்கு உமா பென்ட்லி வுட் உயர் பாடசாலையிலும், செயிண்ட் டொமினிக் கல்லூரியிலும் கல்வி கற்றார். பின்னர் அவர் இலண்டன் குயீன் மேரி பல்கலைக்கழகத்தில் அரசியலில் இளங்கலைப் பட்டத்தையும், முதுகலைப் பட்டத்தையும் பெற்றார்.
# உமா குமரன்

## பணி

உமா குமரன் மார்ச் 2009 முதல் ஆகத்து 2010 வரை தொழிற்கட்சி நாடாளுமன்ற உறுப்பினர் டான் பட்லரின் நாடாளுமன்ற ஆய்வாளராகவும், வழக்கறிஞராகவும் பணியாற்றினார். செப்டம்பர் 2010 முதல் திசம்பர் 2014 வரை இசுலிங்டன் நகரசபையில் தொழிற்கட்சிக் குழுவில் பணியாற்றினார். அவர் சாதிக் கானின் மூத்த பரப்புரை ஆலோசகராகவும் (மே 2015 முதல் அக்டோபர் 2015 வரை), உள்ளூராட்சி சங்கத்தில் (அக்டோபர் 2015 முதல் நவம்பர் 2017 வரை) அரசியல் ஆலோசகராகவும் இருந்தார். பின்னர் நவம்பர் 2017 முதல் ஆகத்து 2020 வரை லண்டன் நகர முதல்வர் சாதிக் கானின் மூத்த ஆலோசகராகப் பணியாற்றினார். செப்டம்பர் 2020 முதல் மார்ச் 2022 வரை தொழிற்கட்சித் தலைவர் கீர் இசுட்டார்மரின் நாடாளுமன்ற விவகாரங்களுக்கான துணை இயக்குநராகப் பணியாற்றினார். ஏப்ரல் 2022 முதல் மே 2024 வரை சி40 நகரங்களின் காலநிலைத் தலைமைக் குழுவிற்கான வெளியுறவு மற்றும் பன்னாட்டு உறவுகளின் இயக்குநராக இருந்தார்.
# உமா குமரன்

## அரசியலில்

உமா குமரன் 2010 ஆம் ஆண்டு உள்ளாட்சித் தேர்தல்களில் லண்டன் பரோ ஆஃப் ஹாரோ தொகுதியில் தொழிற் கட்சி கட்சி வேட்பாளர்களில் ஒருவராகப் போட்டியிட்டார், ஆனால் தேர்ந்தெடுக்கப்படவில்லை. நவம்பர் 2013 இல், ஹாரோ கிழக்கில் அதன் வேட்பாளராக தொழிற் கட்சியால் உமா தேர்ந்தெடுக்கப்பட்டார். 2015 பொதுத் தேர்தல் பரப்புரையின்போது, உமாவும் லிபரல் டெமக்கிராட்சு வேட்பாளரும், பழமைவாதக் கட்சியின் உறுப்பினர் முக்கேஷ் நாக்கர் என்பவரால் நிறுவப்பட்ட தர்ம சேவா பூர்வபட்சா என்ற அமைப்பால் சாதிப் பாகுபாட்டுக்கு எதிரான சட்டத்திற்கு 2013 இல் ஆதரவளித்தமைக்காகத் தாக்கப்பட்டனர். 2015 பொதுத்தேர்தலில் உமா குமரன் தோற்கடிக்கப்பட்டார். மே 2024 இல், புதிதாக உருவாக்கப்பட்ட இசுட்ராட்ஃபோர்ட்-போ தொகுதியில் தொழிற்கட்சியின் வேட்பாளராக உமா குமரன் தேர்ந்தெடுக்கப்பட்டார். 2024 பொதுத்தேர்தலில் உமா 11,634 வாக்குகள் பெரும்பான்மையுடன் தேர்ந்தெடுக்கப்பட்டு முதல் தடவையாக நாடாளுமன்றம் சென்றார்.
# உமா குமரன்

## தேர்தல் வரலாறு

| 2010 உள்ளாட்சி | ஹரோ | தொழிற் கட்சி | align= | தெரிவு செய்யப்படவில்லை |  |
| --- | --- | --- | --- | --- | --- |
| 2015 பொதுத்தேர்தல் | ஹரோ கிழக்கு | தொழிற் கட்சி | align= | தெரிவு செயப்படவில்லை |  |
| 2024 பொதுத் தேர்தல் | இசுட்ராட்ஃபோர்டு மற்றும் போ | தொழிற் கட்சி | align= | **தெரிவு** | } |
# பாவா இலட்சுமணன்

**பாவா இலட்சுமணன்** (*Bava Lakshmanan*) என்பவர் இந்தியத் தமிழ்த் திரைப்பட நகைச்சுவை நடிகராவார்.  
தமிழ்நாட்டின் மதுரையைச் சேர்ந்தவர் இலட்சுமணன். இவருக்கு வேண்டியவரான ஒருவர் அலைகள் ஓய்வதில்லை படத்தில் நாயகனாக நடிக்க சென்னைக்கு அழைத்துவந்தார். ஆனால் சிறுவன் போல இருந்ததால் இவருக்கு வாய்ப்பு கிடைக்கவில்லை. இதனால் மதுரைக்குத் திரும்பிச் சென்ற இவர் சிலகாலம் கழித்து மீண்டும் படவாய்புக்காக சென்னைக்கு வந்து வீடுகளுக்கு வெள்ளையடிக்கும் வேலையைச் செய்து திரைப்பட வாய்ப்புகளையும் தேடிவந்தார். பிறகு திரைப்பட தயாரிப்பு மேலாளராக பல படங்களில் பணியாற்றினார். ஓரிரு படங்களில் சில காட்சிகளில் வந்துபோன நிலையில் மாயி படத்தில் இவர் வடிவேலுவுடன் நடித்து இவர் பேசிய *வாம்மா மின்னல்* என்ற காட்சியினால் பிரபலமானார். அடுத்து ஆனந்தம் படத்தில் திருடனாக வந்து வீட்டு வேலைக்காரனாக மாறும் பாத்திரம் இவருக்கு நல்ல பெயரைத் தேடித்தந்தது. அதன் பிறகு தயாரிப்பு மேலாளர் பணியை விட்டுவிட்டு முழுமையாக நடிப்பதில் கவனம் செலுத்தினார். அதன் பிறகு பல படங்களில் வடிவேலுவுடன் காட்சிகளில் நடித்தார்.  
இவர் திருமணம் செய்துகொள்ளவில்லை. நீரிழிவு நோய் பாதிப்பால் இவருக்கு கால் கட்டைவிரல் அகற்றப்பட்டது.
# பாவா இலட்சுமணன்

## நடித்த சில படங்கள்

- மாயி (2000)
- ஆனந்தம் (2001)
- ரோஜாக்கூட்டம் (2002)
- ஏப்ரல் மாதத்தில் (2002)
- அரசு (2003)
- காதல் சடுகுடு (2003)
- வின்னர் (2003)
- கோவில் (2004)
- பம்பரக்கண்ணாலே (2005)
- எல்லாம் அவன் செயல் (2008)
- மனுசனா நீ (2008)
- வெடி (2011)
- ஒஸ்தி (2011)
- கலகலப்பு (2012)
- பாண்டிய நாடு (2013)
- அதிபர் (2015)
- ஆவி குமார் (2015)
- கத்தி சண்டை (2016)
- வேலைன்னு வந்துட்டா வெள்ளக்காரன் (2016)
- சரவணன் இருக்க பயமேன் (2017)
- போங்கு (2017)
- காத்திருப்போர் பட்டியல் (2018)
- டார்ச்லைட் (2018)
- ஓவியாவ விட்டா யாரு (2019)
- சத்ரு, (2019)
- பொட்டு (2019)
- தேன், (2021)
- ஈஸ்வரன், (2021)
# ஜிசிபஸ் புதென்சிஸ்

ச் சேர்ந்தது. இம்மரங்கள் நேபாளம் நாட்டின் பாக்மதி மாநிலத்தின் காப்ரேபலாஞ்சோக் மாவட்டத்தில் உள்ள தேமால் கிராமிய நகராட்சிப் பகுதிகளில் மட்டும் விளைகின்றது. இம்மரத்தை நேபாளத்தில் **போதிசித்தா மரம்** என அழைக்கப்படுகிறது. இது எட்டு முதல் பத்து மீட்டர் உயரம் வரை வளரக்கூடியது. இது மார்ச் மற்றும் ஏப்ரல் மாதங்களில் வெள்ளைப் பூக்கள் பூக்கிறது.. மேலும் மே முதல் ஆகஸ்டு வரை காய் காய்க்கிறது.  
விலை மதிப்புமிக்க இதன் விதைகள் ஒரு முகம் முதல் ஐந்து முகம் வரை கொண்டுள்ளது.இதன் விதைகளைக் கொண்டு **போதிசித்தா மாலை** எனும் ஜெபமாலை தயாரிக்கப்படுகிறது
# ஜிசிபஸ் புதென்சிஸ்

## பயன்பாடுகள்

இம்மரத்தின் பழங்கள் உண்ணக்கூடியதாகவும், இலைகள் கால்நடைத் தீவனமாகவும் பயன்படுத்தப்படுகிறது. .இம்மரத்தின் விதைகளைக் கொண்டு தயாரிக்கப்படும் புத்தசித்த ஜெபமாலைகள், திபெத்திய பௌத்தர்கள் ஜெபம் அல்லது தியானம் செய்வதற்கு பயன்படுத்துகின்றனர். . சீனர்கள் இம்மரத்தின் விதைகளைக் கொண்டு விலை மதிக்கத்தக்க **போதிசித்தா** ஜெபமாலைகள் தயாரித்து விற்கின்றனர். 108 போதிசித்த விதைகளால் ஜெபமாலை எண்பதாயிரம் நேபாள ரூபாய்க்கு விற்கப்படுகிறது.
# ஜிசிபஸ் புதென்சிஸ்

## பொருளாதார மற்றும் சமய மதிப்பு

இம்மரத்தின் 108 விதைகளைக் கொண்டு தயாரிக்கப்படும் போதிசித்தா ஜெபமாலை எண்பதாயிரம் நேபாள ரூபாய்க்கு விற்கப்படுகிறது. இம்மரததின் விதைகளை சீனர்கள், இந்தியர்கள், கொரிய மக்கள், நேபாளத்திலிருந்து ஆண்டிற்கு ஒரு பில்லியன் நேபாள ரூபாய் ($9.8 மில்லியன்) அளவிற்கு கொள்முதல் செய்கின்றனர்.  
இம்மரத்தின் விதைகள் உலகளாவிய தேவைக்காக,நேபாள அரசின் வனத்துறை அமைச்சகம், காப்ரேபலாஞ்சோக் மாவட்டத்தின் தேமல் கிராமிய நகராட்சிப் பகுதி மக்கள் இம்மரங்களை அதிகம் வளர்ப்பதற்கு வசதியாக போதிசித்தா மரக்கன்றுகள் வழங்கி வருகிறது.
# ஜிசிபஸ் புதென்சிஸ்

## இதனையும் காண்க

- தேமால் கிராமிய நகராட்சி
# இராஜு பிசுதா

**இராஜு பிசுதா** (*Raju Bista*; பிறப்பு 3 சனவரி 1986) ஓர் இந்திய அரசியல்வாதியும் சூர்யா ரோசினி லிமிடெட் நிறுவனத்தின் நிர்வாக இயக்குநரும் ஆவார். இவர் 2019 இந்தியப் பொதுத் தேர்தலில் மேற்கு வங்கத்தின் டார்ஜிலிங் மக்களவைத் தொகுதியில் பாரதிய ஜனதா கட்சி வேட்பாளராகப் போட்டியிட்டு இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். இவர் பாஜகவின் தேசியச் செய்தித் தொடர்பாளர் ஆவார். 14 சூலை 2021 அன்று, இவர் பாரதிய ஜனதா யுவ மோர்ச்சா தேசிய பொதுச் செயலாளராக நியமிக்கப்பட்டுள்ளார்.
# இராஜு பிசுதா

## தனிப்பட்ட வாழ்க்கை

பிசுதா 3 சனவரி 1986 அன்று மணிப்பூரின் சேனாபதி மாவட்டத்தில் உள்ள சர்காஜரேயில் விஷ்ணு மற்றும் பிரபா பிசுதாவின் மகனாக கோர்கா குடும்பத்தில் பிறந்தார். மணிப்பூர் பல்கலைக்கழகத்துடன் இணைவுக் கல்லூரியாக மோட்பங்கில் உள்ள மாநிலக் கல்லூரியில் இளங்கலை கலை பட்டம் பெற்றார். பிசுதா 6 அக்டோபர் 2006 அன்று அனிதா என்பவரை மணந்தார். இந்த இணையருக்கு இரண்டு மகள்கள் உள்ளனர். இவர் தொழிலதிபராகவும் சமூகப் பணிகளிலும் ஈடுபட்டுள்ளார்.
# தேமால் கிராமிய நகராட்சி

**தேமால்** , நேபாளம் நாட்டின் பாக்மதி மாநிலம், காப்ரேபலாஞ்சோக் மாவட்டத்தில் உள்ள கிராமிய நகராட்சி மன்றம் ஆகும். இதன் தலைமையிடம் பொகாரி **நாராயண்ஸ்தான்** எனும் ஊராகும்.2021ஆம் ஆண்டின் கணக்கெடுப்பின்படி, 9 வார்டுகளும், 89 சதுர கிலோ மீட்டர் பரப்பளவும் கொண்ட இதன் மக்கள் தொகை; 16,957 ஆகும்..இக்கிராமிய நகராட்சியில் தாமாங் மொழி 73.1%, நேபாளி மொழி 21.6%, நேவாரி மொழி 3.5% மற்றும் பிறர் மகர் மொழி, மைதிலி மொழிகளைப் பேசுகின்றனர்.பௌத்தம் 73.9%, இந்து சமயம் 25.3% மற்றும் பிற சமயங்களை 0.9% பின்பற்றுகின்றனர்.சராசரி எழுத்தறிவு 64.3% ஆகவுள்ளது.
# தேமால் கிராமிய நகராட்சி

## பொருளாதாரம்

இமயமலையின் சாரலில் உள்ள இக்கிராமிய நகராட்சிப் பகுதிகளில் போதிசித்தா மரங்கள் அதிகம் விளைகிறது. இம்மரத்தின் விதைகளாலான விலைமதிக்கத்தக்க ஜெபமாலைகள் தயாரிக்கப்படுகிறது. இம்மரங்களே இக்கிராமிய நகராட்சியின் பொருளாதாரத்திற்கு ஆதாரமாக உள்ளது.
# தேமால் கிராமிய நகராட்சி

## இதனையும் காண்க

- நேபாள கிராமிய நகராட்சிகள்
- போதிசித்தா மரம்
# கி. ஆம்ஸ்ட்ராங்

**கி. ஆம்ஸ்ட்ராங்** (*K. Armstrong*, ஜனவரி 31, 1977 - சூலை 5, 2024) என்பவர் பகுஜன் சமாஜ் கட்சியின் தமிழ்நாட்டுப் பிரிவின் முன்னாள் மாநிலத் தலைவராவார். 2024 ஆம் ஆண்டு சூலை மாதம் 5ஆம் நாள் தனது வீட்டின் வாசலில் படுகொலை செய்யப்பட்டார்.
# கி. ஆம்ஸ்ட்ராங்

## இளமைக் காலம்

ஆம்ஸ்ட்ராங் சென்னை பெரம்பூரைச் சேர்ந்த கிருஷ்ணன் என்பவருக்கு மகனாக 1977 சனவரி 31ஆம் நாள் பிறந்தார். திருப்பதி வெங்கடேசுவரா பல்கலைக்கழகத்தில் இளங்கலைச் சட்டம் படித்து, வழக்குரைஞராகப் பணியாற்றி வந்தார்.
# கி. ஆம்ஸ்ட்ராங்

## சட்டக்கல்லூரி வளாகக் கலவரம்

சென்னை டாக்டர் அம்பேத்கர் அரசு சட்டக் கல்லூரி வளாகத்தில் 2008 நவம்பர் 12 இல் இருமாணவக் குழுக்களிடையே நடைபெற்ற கலவரத்தில் இவர் மீது வழக்குப்பதியப்பட்டது. அதன் காரணமாகக் கைதுசெய்யப்பட்டுப் பின்னர் பிணையில் வெளியே வந்தார். 2016 இல் நீதி மன்றத்தால் விடுதலை செய்யப்பட்டார்.
# கி. ஆம்ஸ்ட்ராங்

## அரசியல் வாழ்வு

2000ஆம் ஆண்டு புரட்சி பாரதம் கட்சியில் இணைந்து தனது அரசியல் வாழ்வைத் தொடங்கினார். 2006-இல் டாக்டர் பீமாராவ் தலித் அசோசியேஷன் என்ற அமைப்பைத் தொடங்கினார். 2006 ஆம் ஆண்டு சென்னை மாநகராட்சித் தேர்தலில் போட்டியிட்டு 99ஆவது வட்டத்தின் மாமன்ற உறுப்பினராகத் தேர்வானார். 2007 முதல் இறக்கும் வரை 17 ஆண்டுகள் பகுஜன் சமாஜ் கட்சியின் மாநில தலைவராக இருந்து வந்தார்.
# கி. ஆம்ஸ்ட்ராங்

## படுகொலை

2024 சூலை 5ஆம் நாள் வெள்ளி மாலையில் தனது வீட்டின் வெளியே நண்பர்களுடன் பேசிக் கொண்டிருந்தபோது ஆறு நபர்கள் கொண்ட கும்பலால் வெட்டிப் படுகொலை செய்யப்பட்டார். இந்தப் படுகொலைக்கு நாடு முழுவதிலுமிருந்து பல கட்சித் தலைவர்கள் கண்டனமும் இரங்கலும் தெரித்தனர். சென்னை முழுவதும் காவல்துறை கண்காணிப்பைப் பலப்படுத்தினர். இக்கொலைக்குத் தொடர்புடைய ஆற்காடு சுரேஷின் சகோதரர் பாலு, ராமு, திருமலை, செல்வராஜ், அருள் உள்ளிட்ட எட்டு நபர்கள் சரணடைந்துள்ளனர். சரணடைந்த திருவேங்கடம் என்ற நபர் காவல்துறை விசாரணையின் போது தப்பியோட முயன்றதாகச் சுட்டுக் கொல்லப்பட்டார். இந்த மோதல் கொலையின் மீது அதிமுக, பாஜக உள்ளிட்ட கட்சிகள் சந்தேகம் எழுப்பினர். ஆற்காடு சுரேஷின் நெருங்கிய நண்பரான சீசிங் ராஜாவைக் காவல்துறையினர் செப்டம்பர் 22 ஆம் நாள் கைது செய்யும் போது தப்பியோடியதாக அவரும் சுட்டுக் கொல்லப்பட்டார். 5000 பக்கம் கொண்ட குற்றப்பத்திரிகையை எழும்பூர் நீதிமன்றத்தில் காவல்துறையினர் அளித்துள்ளனர். அதில் முதல் குற்றவாளியாக நாகேந்திரனும், இரண்டாவது குற்றவாளியாக சம்போ செந்திலும், மூன்றாவது குற்றவாளியாக அஸ்வத்தாமனும் குறிப்பிடப்பட்டுள்ளனர். இவ்வழக்கில் கைதான 28 நபர்களில் 25 நபர்கள் மீது குண்டர் சட்டம் போடப்பட்டுள்ளது.
# கைரோஸ் (புதினம்)

***கைரோஸ்*** (*Kairos*) என்பது ஜெர்மன் எழுத்தாளர் ஜென்னி எர்பின்பெக் (கிழக்கு பெர்லின், 1967) 2021 ஆண்டு எழுதிய புதினமாகும்.  
இந்த புதினம் 2022 இல் ஜெர்மனியின் உவே ஜான்சன் பரிசைப் பெற்றது. இதன் ஆங்கில மொழிபெயர்ப்பு மைக்கேல் ஹோஃப்மேனால் செய்யப்பட்டு அமெரிக்காவில் நியூ டைரக்சன் மற்றும் இங்கிலாந்தில் கிராண்டா புக்ஸ் முலம் வெளியிடப்பட்டது, இது 2023 ஆம் ஆண்டில் மொழிபெயர்ப்பு இலக்கியத்திற்கான அமெரிக்க தேசிய புத்தக விருதுக்கு தேர்ந்தெடுக்கப்பட்டது. மேலும் 2024 ஆண்டிற்கான பன்னாட்டு புக்கர் பரிசைப் பெற்றது.  
இந்த புதினமானது கிழக்கு ஜெர்மனியின் சரிவின் பின்னணியில் வயது இடைவெளி மிக்க காதலர்களின் கதையைச் சொல்கிறது. மேற்கு ஜெர்மனியுடன் கிழக்கு ஜெர்மனி இணைவதில் காதலர்கள் இடையில் தலைமுறை இடைவெளியால் மாறுபட்ட கருத்து உள்ளது.  
இந்தப் புதினம் குறித்து குறிப்பிட்ட புக்கர் பரிசுக் குழு *காலம், தனிமனிதத் தெரிவுகள், வரலாற்றுச் சக்திகள் ஆகியவற்றை 'கைரோஸ்' ஒரு தத்துவார்த்த நோக்கில் ஆய்வுசெய்கிறது* என்று குறிப்பிடுகிறது.  
ஆண்டுதோறும் வழங்கப்படும் சர்வதேச புக்கர் பரிசை வென்ற முதல் ஜெர்மன் எழுத்தாளர் எர்பின்பெக் ஆவார். இது ஆங்கிலத்தில் மொழிபெயர்க்கப்பட்டு இங்கிலாந்து அல்லது அயர்லாந்தில் வெளியிடப்பட்ட சிறந்த புனைகதை படைப்பின் ஆசிரியருக்கும், மொழிபெயர்ப்பாளருக்கும் கூட்டாக வழங்கப்படுகிறது. அதேபோல், இந்த விருதைப் பெற்ற முதல் ஆண் மொழிபெயர்ப்பாளர் ஹோஃப்மேன் ஆவார்.
# டெட்ராமெத்திலமோனியம் பெர்குளோரேட்டு

**டெட்ராமெத்திலமோனியம் பெர்குளோரேட்டு** (*Tetramethylammonium perchlorate*) என்பது [N(CH<sub>3</sub>)<sub>4</sub>]<sup>+</sup>ClO<sub>4</sub><sup>−</sup> என்ற சுருக்கப்பட்ட வாய்பாட்டால் விவரிக்கப்படும் ஒரு பெர்குளோரேட்டு உப்பாகும்.
# டெட்ராமெத்திலமோனியம் பெர்குளோரேட்டு

## தயாரிப்பு

குளிர்ச்சியான நீர்த்த பெர்குளோரிக் அமிலத்துடன் குளிர்ந்த டெட்ராமெத்திலமோனியம் ஐதராக்சைடைச் சேர்த்து வினைபுரியச் செய்து டெட்ராமெத்திலமோனியம் பெர்குளோரேட்டு தயாரிக்கப்படுகிறது. இவ்வினையின் இறுதியில் வெண்மை நிற வீழ்படிவாக டெட்ராமெத்திலமோனியம் பெர்குளோரேட்டு உருவாகிறது.
# டெட்ராமெத்திலமோனியம் பெர்குளோரேட்டு

## பயன்கள்

வண்ணப்படிவுப் பிரிகையிலும், கரிமத்தொகுப்பு வினைகளில் ஓர் இடைநிலையாகவும், மின்வேதியியலில் ஒரு துணை மின்பகுளியாகவும் டெட்ராமெத்திலமோனியம் பெர்குளோரேட்டு பயன்படுத்தப்படுகிறது. பனிப்போரின் போது டிரைமெத்திலாமோனியம் பெர்குளோரேட்டுடன் சேர்த்து இதை கலப்பு உந்துசக்திகளில் ஓர் அங்கமாகப் பயன்படுத்த ஆராயப்பட்டது, ஆனால் இம்முயற்சி அதிக வெற்றி பெறவில்லை.
# எம்புசா

***எம்புசா*** (*Empusa*) என்பது *எம்புசிடே* மற்றும் *எம்புசினி* இனக்குழுவினைச் சேர்ந்த கும்பிடு பூச்சிகளின் ஒரு பேரினமாகும். ஆப்பிரிக்கா, ஐரோப்பாவின் பிரதான நிலப்பகுதியிலும் மேற்கு ஆசியாவிலிருந்து இந்தியா வரை இவை காணப்படும் பதிவுகள் உள்ளன.
# எம்புசா

## சிற்றினங்கள்

- *எ. பைனோடாட்டா* <small>செர்விலே, 1839</small>
- *எ. பேசியாட்ட* <small>புரூல், 1832</small>
- *எ. குட்டுலா* <small> (துன்பெர்க், 1815) </small>
- *எ. ஹெட்டென்போர்கி* <small>இசுடால், 1871</small>
- *எ. லாங்கிகோலிசு* <small>ராம்மே, 1950</small>
- *எ. நெக்லெக்டா* <small>பவுலியன், 1958</small>
- *எ. பாபெராட்டா* <small> (பேப்ரிசியசு, 1781) </small>
- *எ. பென்னாட்டா* <small> (துன்பெர்க், 1815) </small>
- *எ. பென்னிகார்னிசு* <small>பல்லாசு, 1773</small>
- *எ. ரோம்பாய்டியா* <small>லிண்ட்ட், 1976</small>
- *எ. சிமோனி* <small>கிராசு, 1902</small>
- *எ. பின்னோசா* <small>கிராசு, 1902</small>
- *எ. யுவரோவி* <small>சோப்பர்ட், 1921</small>
# மேன்டிசு

**மேன்டிசு** பேரினம் என்பது மேன்டிசு வரிசையில் உள்ள மாண்டிடே குடும்பத்தைச் சேர்ந்தது.  
இதன் சில சிற்றினங்கள் "கும்பிடுபூச்சி" என்ற பொதுவான பெயரைக் கொண்டுள்ளன.
# மேன்டிசு

## சிற்றினங்கள்

*மான்டிசு* என்பது 9 சிற்றினங்களை உள்ளடக்கிய ஒரு சிறிய பேரினமாகும்.  
- *மேன்டிசு பெயேரி* <small>ராய், 1999</small>-காங்கோ மக்களாட்சிக் குடியரசு
- *மேன்டிசு காலிபெரா* <small>வூட்-மேசன், 1882</small>
- *மேன்டிசு கரினாட்டா* <small>காசுமோவ்சி, 1888</small>
- *மேன்டிசு டிலாடிக்கோலிசு* <small>கிசுடெல், 1856</small>
- *மேன்டிசு எமோர்டுவலிசு* <small>சௌசர், 1869</small>
- *மேன்டிசு கிரிவோடி* <small>பவுலியன், 1958</small>
- *மேன்டிசு இன்சிக்னிசு* <small>பெயியர், 1954-</small>அங்கோலா, கினி, காங்கோ
- *மேன்டிசு மேக்ரோலாட்டா* <small>லின்ட், 1973</small> -தஜிகிஸ்தான்
- *மேன்டிசு மேக்ரோசெபாலா* <small>லின்ட், 1974</small>-தஜிகிஸ்தான்
- *மேன்டிசு ஆக்டோசுபிலோட்டா* <small>வெசுட்வுட், 1889</small>-"எட்டுப் புள்ளி கும்பிடுபூச்சி" அல்லது "கரும் உருளை கும்பிடுபூச்சி", ஆத்திரேலியா
- *மேன்டிசு பியா* <small>சர்வில், 1839</small>
- *மேன்டிசு ரிலிஜியோசா* (லின்னேயஸ், 1758) -ஐரோப்பிய கும்பிடுபூச்சி"
- *மேன்டிசு இசுப்ளெண்டிடா* <small>டி கான், 1842</small>
- *மேன்டிசு டிரைகலர்* <small>லின்னே, 1767</small>
# எட்டுப் புள்ளி கும்பிடுபூச்சி

***மேன்டிசு ஆக்டோசுபிலோட்டா*** (*Mantis octospilota*) என்பது பொதுவாக எட்டுப் புள்ளி கும்பிடுபூச்சி என்று அழைக்கப்படுகிறது. இது ஆத்திரேலியாவில் காணப்படும் கும்பிடுபூச்சி சிற்றினமாகும். இதன் பொதுவான பெயர் குறிப்பிடுவது போல, இது முதன்மையாக வயிற்றின் முதுகுப்புற மேற்பரப்பில் உள்ள எட்டுக் கருப்பு புள்ளிகளால் அடையாளம் காணப்படுகிறது.
# சம்பல்பூர் மக்களவைத் தொகுதி

**சம்பல்பூர் மக்களவைத் தொகுதி** (*Sambalpur Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும். இந்த மக்களவைத் தொகுதி சம்பல்பூர் மாவட்டம் முழுவதையும், தியோகர் மற்றும் அனுகோள் மாவட்டங்களின் சில பகுதிகளையும் உள்ளடக்கியது.
# சம்பல்பூர் மக்களவைத் தொகுதி

## சட்டசபை பிரிவுகள்

எல்லை மறுநிர்ணயம் செய்வதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் பத்மாபூர், மெல்சமுண்டா, பிஜேபூர், பட்லி, பர்கர், சம்பல்பூர் மற்றும் ரைராக்கோல் ஆகும்.  
நாடாளுமன்றத் தொகுதிகளின் மறுஎல்லை நிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றத் தொகுதிகள் உள்ளன.
| 15 | குச்சிண்டா | சம்பல்பூர் | ரபி நாராயண் நாயக் | பாஜக |
| --- | --- | --- | --- | --- |
| 16 | ரெங்காலி (ப.இ.) | சுதர்சன் அரிபால் | பிஜத |  |
| 17 | சம்பல்பூர் | ஜெயநாராயணன் மிசுரா | பாஜக |  |
| 18 | ராய்ராகோல் | பிரசன்னா ஆச்சார்யா | பிஜத |  |
| 19 | தியோகர் | தியோகர் | ரோமஞ்சா ரஞ்சன் பிசுவால் |  |
| 62 | செண்டிபடா (ப.இ.) | அனுகோள் | அகசுதி பெகாரா | பாஜக |
| 63 | ஆத்மல்லிக் | நளினி காந்தா பிரதான் | பிஜத | } |
குச்சிண்டா மற்றும் தியோகர் சட்டமன்றத் தொகுதிகள் முன்பு தியோகர் மக்களவைத் தொகுதியில் இருந்தன. சட்டமன்றத் தொகுதிகளின் எல்லை நிர்ணயத்தைத் தொடர்ந்து 2008ஆம் ஆண்டில் ரெங்காலி சட்டமன்றத் தொகுதி நடைமுறைக்கு வந்தது.
# சம்பல்பூர் மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.  
சம்பல்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்.
| 1951 | நடபர் பாண்டே | ஞானாந்திர பரிசத் |
| --- | --- | --- |
| 1957 | ஷ்ரத்தாகர் சுபாகர் |  |
| பனமாலி கும்பார் |  |  |
| 1962 | கிஷன் பட்நாயக் | பிரஜா சோசலிச கட்சி |
| 1967 | சரத்தாகர் சுபாகர் | இந்திய தேசிய காங்கிரசு |
| 1971 | பனமாலி பாபு |  |
| 1977 | கணநாத் பிரதான் | ஜனதா கட்சி |
| 1980 | கிரிபசிந்து போயி | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | பாபனி சங்கர் கோதா | ஜனதா தளம் |
| 1991 | கிரிபசிந்து போயி | இந்திய தேசிய காங்கிரசு |
| 1996 |  |  |
| 1998 | பிரசன்னா ஆச்சார்யா | பிஜு ஜனதா தளம் |
| 1999 |  |  |
| 2004 |  |  |
| 2009 | அமர்நாத் பிரதான் | இந்திய தேசிய காங்கிரசு |
| 2014 | நாகேந்திர பிரதான் | பிஜு ஜனதா தளம் |
| 2019 | நிதேஷ் கங்கா தேப் | பாரதிய ஜனதா கட்சி |
| 2024 | தர்மேந்திர பிரதான் | } |
# சம்பல்பூர் மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் ஆறாவது கட்டத்தில் 25 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டது. வாக்கு எண்ணிக்கையின் அடிப்படையில் பாரதிய ஜனதா கட்சி வேட்பாளர் தர்மேந்திர பிரதான், பிஜு ஜனதா தளம் வேட்பாளர் பிரணாப் பிரகாசு தாசை 1,19,836 வாக்குகள் வித்தியாசத்தில் தோற்கடித்தார்.
# தங்கம் பாசுபைடு

**தங்கம் பாசுபைடு** (*Gold phosphide*) என்பது AuP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்கமும் பாசுபரசும் சேர்ந்து இந்த இருமச் சேர்மம் உருவாகும். கருத்தியல் அளவில் உள்ள இச்சேர்மம் எக்சுகதிர் படிகவியல் ஆய்வுகளின் இறுதிப்படுத்தப்படவில்லை. அறியப்பட்டுள்ள ஒரே தங்கம் பாசுபைடு சிற்றுறுதி நிலையில் காணப்படும் Au<sub>2</sub>P<sub>3</sub> மட்டுமே ஆகும்.
# தங்கம் பாசுபைடு

## தயாரிப்பு

தங்கப் பஞ்சுடன் பாசுபரசை சேர்த்து நேரடியாக வினைபுரியச் செய்வதன் மூலம் அல்லது ஈதர் அல்லது ஆல்ககாலில் கரைக்கப்பட்ட தங்கம்(III) குளோரைடு கரைசலில் பாசுபீனை அனுப்புவதன் மூலம் தங்கம் பாசுபைடு தயாரிக்கப்படுகிறது:  
:AuCl<sub>3</sub> + PH<sub>3</sub> -> AuP + 3HCl
# தங்கம் பாசுபைடு

## பண்புகள்

தண்ணிர் அல்லது காற்றுடன் சேரும் போது தங்கம் பாசுபைடு சிதைவடையும்.
# தங்கம் பாசுபைடு

## தொடர்புடைய சேர்மங்கள்

ஒரு கலப்படமான எதிர்மின் அயனியான பாசுபைடு அயோடைடு (Au<sub>7</sub>P<sub>10</sub>I) முக்கோணப் படிக கட்டமைப்புடன் அறியப்படுகிறது.
# திராகோ சுமாத்திரானசு

**திராகோ சுமாத்திரானசு** (*Draco sumatranus*) எனும் சுமாத்திரா மிதக்கும் பல்லியானது தென்கிழக்காசியாவில் காணப்படும் ஓந்தி சிற்றினமாகும். இது இதன் உடலின் பக்கங்களில் நீளமான விலா எலும்புகள் மற்றும் தோல் மடிப்புகளைக் கொண்டுள்ளது. இவை விரிவடைந்து காணப்படும் போது மரக்கிளைகளுக்கிடையே இப்பல்லிகளைச் சறுக்கிச் செல்ல உதவுகிறது.
# திராகோ சுமாத்திரானசு

## நடத்தை

*தி. சுமாத்திரானசு* முதன்மையாக மரத்தில் வாழும் வாழ்க்கையினைக் கொண்டுள்ளது. பெண் பல்லிகள் வனத்தின் தரைப் பகுதிக்கு முட்டையிட வருகின்றன.
# திராகோ சுமாத்திரானசு

## விளக்கம்

*தி. சுமாத்திரானசு* உடல் நீளம் சுமார் 9 செ.மீ. ஆகும். சற்று நீளமான வாலினைக் கொண்ட இந்த ஓந்தி மரத்தின் கிளைகளுடன் பொருந்தும் வகையில் மறைய கோடுகளுடன் அடர் சாம்பல்/பழுப்பு நிறத்துடன் கூடிய உடலைக் கொண்டுள்ளது. ஆண்களுக்குக் கன்னத்தின் கீழ் மஞ்சள் முக்கோணத் தோல் உள்ளது. இது பிற பல்லிகளுடன் தொடர்பு கொள்ளப் பயன்படுகிறது. பெரும்பாலும் இனச்சேர்க்கைக்குப் பயன்படுத்துகின்றன. ஆனால் பெண் பல்லி மிகவும் சிறிய நீல நிற மடிப்பைக் கொண்டுள்ளது.
# திராகோ சுமாத்திரானசு

## உணவு

*தி. சுமாத்திரானசு* சிறிய பூச்சிகளை உணவாக உட்கொள்கின்றன. எறும்புகளும் கறையான்களும் இவற்றின் உணவில் பொதுவானவை.
# திராகோ சுமாத்திரானசு

## வாழ்விடம்

*தி. சுமாத்திரானசு* காடுகளிலும் பூங்காக்களிலும் தோட்டங்களிலும் நகர்ப்புற அமைப்புகளிலும் ஒப்பீட்டளவில் பொதுவானவை.
# திராகோ சுமாத்திரானசு

## புவியியல் வரம்பு

*தி. சுமாத்திரானசு* தென்கிழக்கு ஆசியாவில் இந்தோனேசியா, மலேசியா, சிங்கப்பூர் மற்றும் பலவான் தீவுகளில் வாழ்கின்றது.
# திராகோ சுமாத்திரானசு

## வகைபிரித்தல்

*தி. சுமாத்திரானசு* முன்பு *திராகோ வாலன்சு* சிற்றினத்தின் துணையினமாகக் கருதப்பட்டது.
# பெர்லிஸ் மந்திரி பெசார்

**பெர்லிஸ் மந்திரி பெசார்** <small>அல்லது</small> **பெர்லிஸ் முதல்வர்** (ஆங்கிலம்: *Menteri Besar of Perlis* <small>அல்லது</small> *First Minister of Perlis*; மலாய்: *Menteri Besar Terengganu*; சீனம்: 玻璃市州务大臣) என்பவர் மலேசிய மாநிலமான பெர்லிஸ் மாநிலத்தின் அரசுத் தலைவர் ஆவார். மலேசியாவில் ஒரு மாநிலத்தின் முதலமைச்சரை மந்திரி பெசார் *(Menteri Besar)* என்று அழைப்பது வழக்கம்.  
பெர்லிஸ் மந்திரி பெசார், பெர்லிஸ் மாநில சட்டமன்றத்தின் (*Perlis State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது பெர்லிஸ் மந்திரி பெசார் பதவியில் உள்ளவர் **முகமது சுக்ரி ரம்லி** (*Mohd Shukri Ramli*). இவர் 22 நவம்பர் 2022 முதல் பெர்லிஸ் மாநிலத்தின் மந்திரி பெசார் (முதல்வர்) பதவியை வகித்து வருகிறார்.
# பெர்லிஸ் மந்திரி பெசார்

## நியமனம்

பெர்லிஸ் மாநில அரசமைப்புச் சட்டத்தின்படி, பெர்லிஸ் இராஜா முதலில் மந்திரி பெசாரை மாநில நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும்.  
பெர்லிஸ் மந்திரி பெசார் இசுலாம் மதத்தைச் சார்ந்தவராகவும்; மலாய் இனத்தைச் சார்ந்தவராகவும் இருக்க வேண்டும். அவரின் குடியுரிமை, பதிவு மூலம் பெற்ற ஒரு மலேசியக் குடிமகனாக இருக்கக்கூடாது. மந்திரி பெசாரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில செயற்குழுவில் பெர்லிஸ் இராஜா நியமிப்பார்.  
மாநில ஆட்சிக்குழுவின் உறுப்பினர்கள் பெர்லிஸ் இராஜா முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுக்கவேண்டும். பெர்லிஸ் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது.
# பெர்லிஸ் மந்திரி பெசார்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது சட்டங்களைச் சட்டமன்றத்தில் நிறைவேற்ற முடியாவிட்டால்; அல்லது மாநிலச் சட்டமன்றம் அரசாங்கத்தின் மீது நம்பிக்கையில்லா வாக்கெடுப்பு நிறைவேற்றப் படுமானால்; மந்திரி பெசார் உடனடியாகப் பதவிதுறப்பு செய்ய வேண்டும். மாற்று மந்திரி பெசாரைத் தேர்ந்தெடுப்பது பெர்லிஸ் இராஜாவின் பொறுப்பு ஆகும். பெர்லிஸ் இராஜா அனுமதிக்கும் காலம் வரையில்; மந்திரி பெசார் பதவி வகிக்காத ஒரு மாநில ஆட்சிக்குழு உறுப்பினர் பதவியில் இருப்பார்.  
ஒரு தேர்தலில் தோல்வி அடைந்த மந்திரி பெசார் தன் பதவியைத் துறப்பு செய்ததைத் தொடர்ந்து; அல்லது ஒரு மந்திரி பெசாரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய மந்திரி பெசாராக பெர்லிஸ் இராஜா நியமிப்பார்.
# பெர்லிஸ் மந்திரி பெசார்

## அதிகாரங்கள்

ஒரு மந்திரி பெசாரின் அதிகாரம் பல வரம்புகளுக்கு உட்பட்டது. ஒரு மந்திரி பெசார் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு மந்திரி பெசார் பரிந்துரை செய்ய வேண்டும்; அல்லது அந்த மந்திரி பெசார் பதவிதுறப்பு செய்ய வேண்டும்; அல்லது சுல்தானால் பதவி நீக்கம் செய்யப்பட வேண்டும்.  
வழங்கல் மசோதா (*Supply Bill*) அல்லது முக்கியமான கொள்கை தொடர்பான சட்டத்தை ஒரு மந்திரி பெசாரால் நிறைவேற்ற முடியாமல் போனால், அல்லது நம்பிக்கையில்லா வாக்கெடுப்பு எடுக்கப்படுமானால், அரசாங்கப் பதவிகளில் இருந்து அந்த மந்திரி பெசார் பதவிதுறப்பு செய்ய வேண்டும்; அல்லது அவர் மாநிலச் சட்டமன்றத்தைக் கலைக்க வேண்டும்.
# பெர்லிஸ் மந்திரி பெசார்

## தற்காலிக மாநில அரசின் மந்திரி பெசார்

மந்திரி பெசாரின் ஆலோசனையின் பேரில் சுல்தானால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப் படுவதற்கும் அடுத்த மாநிலச் சட்டமன்றம் கூட்டப் படுவதற்கும் இடைப்பட்ட காலத்தில், மந்திரி பெசார் மற்றும் அவரின் நிர்வாகக் குழுவினரும் தான் காபந்து அரசாங்கப் பதவியில் (*Caretaker Government*) இருப்பார்கள்.
# பெர்லிஸ் மந்திரி பெசார்

## பெர்லிஸ் மந்திரி பெசார் பட்டியல்

1948-ஆம் ஆண்டு தொடங்கி 2024-ஆம் ஆண்டு வரையிலான பெர்லிஸ் மாநிலத்தின் மந்திரி பெசார்களின் பட்டியல் பின்வருமாறு:  
**அரசியல் கட்சிகள்**:  
| # | தோற்றம் | பெயர் | பதவியில் | கட்சி | தேர்தல் | கூட்டத் தொடர் |  |
| --- | --- | --- | --- | --- | --- | --- | --- |
| 1 | ராஜா அகமது ராஜா என்டுட்
*(Raja Ahmad Raja Endut)* | 1948 | 1957 | சுயேச்சை | – | – |  |
| 2 | முகமது ரசாலி முகமது அலி பாசி
*(Mohd Razali Mohamed Ali Wasi)* | 1957 | 1959 | சுயேச்சை | – | – |  |
| 3 | செயிக் அகமது அசிம்
*(Sheikh Ahmad Mohd Hashim)* | 1959 | 1971 | கூட்டணி
(அம்னோ) | 1959 | 1-ஆவது |  |
| 1964 | 2-ஆவது |  |  |  |  |  |  |
| 1969 | 3-ஆவது |  |  |  |  |  |  |
| 4 | சாபார் அசன்
*(Jaafar Hassan)* | 1972 | 1981 | கூட்டணி
(அம்னோ) | – |  |  |
| பாரிசான்
(அம்னோ) | 1974 | 4-ஆவது |  |  |  |  |  |
| 1978 | 5-ஆவது |  |  |  |  |  |  |
| 5 | அலி அகமது
*(Ali Ahmad)* | 1981 | 1986 | பாரிசான்
(அம்னோ) | – |  |  |
| 1982 | 6-ஆவது |  |  |  |  |  |  |
| 6 | அப்துல் அமீது பாவான்தே
*(Abdul Hamid Pawanteh)* | 1986 | 1995 | பாரிசான்
(அம்னோ) | 1986 | 7-ஆவது |  |
| 1990 | 8-ஆவது |  |  |  |  |  |  |
| 7 | சகிடான் காசிம்
*(Shahidan Kassim)* | 1995 | 2008 | பாரிசான்
(அம்னோ) | 1995 | 9-ஆவது |  |
| 1999 | 10-ஆவது |  |  |  |  |  |  |
| 2004 | 11-ஆவது |  |  |  |  |  |  |
| 8 | மாட் இசா சாபு
*(Md Isa Sabu)* | 2008 | 2013 | பாரிசான்
(அம்னோ) | 2008 | 12-ஆவது |  |
| 9 | அசுலான் மான்
*(Azlan Man)* | 2013 | 2022 | பாரிசான்
(அம்னோ) | 2013 | 13-ஆவது |  |
| 2018 | 14-ஆவது |  |  |  |  |  |  |
| 10 | முகமது சுக்ரி ரம்லி
*(Mohd Shukri Ramli)* | 2022 | பதவியில் உள்ளார் | பெரிக்காத்தான் நேசனல்
(பாஸ்) | 2022 | 15-ஆவது | } |
# திமோர் பறக்கும் பல்லி

**திமோர் பறக்கும் பல்லி** (*Draco timoriensis*) என்றும் அழைக்கப்படும் ***திராகோ திமோரியென்சிசு***, இந்தோனேசியா மற்றும் கிழக்குத் திமோரில் உள்ள சிறிய சுந்தா தீவுகளில் காணப்படும் ஒரு பல்லி சிற்றினமாகும். இது ஓர் அகணிய உயிரி. இதன் உடல் நீளம் 93 மி.மீ. நீளம் வரை இருக்கும்.
# இசுட்ராட்போர்டு மற்றும் போ மக்களவைத் தொகுதி

**இசுட்ராட்போர்டு மற்றும் போ (***Stratford and Bow***)**, இங்கிலாந்து நாடாளுமன்றத்தில் உள்ள ஒரு ஐக்கிய இராச்சியத்தின் மக்களவை<nowiki/>த் தொகுதியாகும். இத்தொகுதி முதலில் 2024 பொதுத் தேர்தலில் போட்டியிட்டது.
# இசுட்ராட்போர்டு மற்றும் போ மக்களவைத் தொகுதி

## தேர்தல் முடிவுகள்

### 2024

| **தொழிற் கட்சி** | **உமா குமரன்** | **19,145** | **44.1** |  |
| --- | --- | --- | --- | --- |
| பச்சை | ஜோ அட்சன்-சுமால் | 7,511 | 17.3 |  |
| தொழிலாளர்கள் கட்சி | அலிமா கான் | 3,274 | 7.5 |  |
| பழமைவாதக் கட்சி | கேன் பிளாக்வெல் | 3,114 | 7.2 |  |
| சுயேட்சை | நிசாம் அலி | 2,380 | 5.5 |  |
| சீர்திருத்த ஐக்கிய இராச்சியம் | ஜெப் எவன்சு | 2,093 | 4.8 |  |
| லிபரல் டெமக்கிராட்சு | ஜெனி லிட்டில் | 1,926 | 4.4 |  |
| சுயேட்சை | உமர் பாரூக் | 1,826 | 4.2 |  |
| சுயேட்சை | பியோனா லாலி | 1,791 | 4.1 |  |
| சுயேட்சை | இசுடீவ் எட்லி | 375 | 0.9 | } |
# 2024 ஐக்கிய இராச்சியப் பொதுத் தேர்தல்

## இறுதி முடிவுகள்

| கட்சி | தலைவர் | உறுப்பினர்கள் | வாக்குகள் |  |
| --- | --- | --- | --- | --- |
| தொழிற்கட்சி | <small>கீர் இசுட்டார்மர்</small> | 411 | 9,704,655 | 33.7% |
| கன்சர்வேட்டிவ் | <small>இரிசி சுனக்கு</small> | 121 | 6,827,311 | 23.7% |
| லிபரல் டெமக்கிராட்சு | <small>எட் டேவி</small> | 72 | 3,519,199 | 12.2% |
| இசுக்கொட்டிய தேசியக் கட்சி | <small>யோன் சுவினி</small> | 9 | 724,758 | 2.5% |
| சின் பெயின் | <small>மேரி லூ மெக்டொனால்ட்</small> | 7 | 210,891 | 0.7% |
| சுயேச்சை | 6 | 564,243 | 2.0% |  |
| சீர்திருத்தக் கட்சி | <small>நைஜல் பராச்</small> | 5 | 4,117,221 | 14.3% |
| சனநாயக ஒன்றியக் கட்சி | <small>கவின் ரொபின்சன்</small> | 5 | 172,058 | 0.6% |
| பசுமைக் கட்சி | <small>கார்லா டென்யர்,
ஏட்ரியன் ராம்சி</small> | 4 | 1,841,888 | 6.4% |
| பிளெயிட் சிம்ரு | <small>ருன் ஆப் இயோர்வர்த்</small> | 4 | 194,811 | 0.7% |
| சமூக சனநாயக, தொழிற் கட்சி | <small>கொலம் ஈசுட்வுட்</small> | 2 | 86,861 | 0.3% |
| வட அயர்லாந்து கூட்டமைப்பு | <small>நயோமி லோங்</small> | 1 | 117,191 | 0.4% |
| அல்சுட்டர் ஒன்றியக் கட்சி | <small>டக் பீட்டி</small> | 1 | 94,779 | 0.3% |
| பாரம்பரிய ஒன்றியக் குரல் | <small>சிம் அலிசுட்டர்</small> | 1 | 48,685 | 0.2% |
| <small>லின்ட்சி ஹொயில்</small> | 1 | 25,238 | 0.1% | } |
# விசுவநாத சாத்திரி

**மாயூரம் விசுவநாத சாத்திரி** (Mayuram Viswanatha Sastri) (1893–1958) ஓர் கருநாடக இசையமைப்பாளர் ஆவார். “ஜெயதி ஜெயதி பாரத மாதா” என்ற தேசபக்தி பாடலால் இவர் மிகவும் நினைவுகூரப்படுகிறார். “இந்தியத் தாய்க்கு வெற்றி வெற்றி” என்று மொழிபெயர்க்கப்பட்ட இந்தப் பாடல் தென்னிந்தியாவின் பாரம்பரிய பாடகர்களிடையே மேடையில் பாடும் ஒரு பாடலாக மாறியது. 1948ஆம் ஆண்டு வெளியிடப்பட்ட இவரது **பாரத் பஜன்** என்ற புத்தகத்தில் உள்ள 18 பாடல்களில் இதுவும் ஒன்று. இதில் பாரத் மாதா (அன்னை இந்தியா) மற்றும் மகாத்மா காந்தியைப் புகழும் பாடல்கள் இடம் பெற்றுள்ளன. இவரது பல வெளியீடுகளில் இந்நூலும் ஒன்றாகும். மேலும் அனைத்திந்திய வானொலியின் 13 அத்தியாயங்களில் ஆவணப்படமாகவும் எடுக்கப்பட்டுள்ளது.
# விசுவநாத சாத்திரி

## ஆரம்பகால வாழ்க்கை மற்றும் பின்னணி

விசுவநாத சாத்திரி 1893 நவம்பர் 27 அன்று இராமசாமி கணபாடிகள் மற்றும் பாலம்பாள் லட்சுமி ஆகியோருக்கு மாயூரம் என்று அழைக்கப்படும் மயிலாடுதுறை அருகேயுள்ள தேரழுந்தூரில் பெற்றோரின் ஆறு குழந்தைகளில் இரண்டாவது குழந்தையாகப் பிறந்தார். அன்றைய வழக்கப்படி சமசுகிருதப் படிப்பைப் பெற திருவையாறு கல்யாண் மகால் சமசுகிருதக் கல்லூரியில் சேர்க்கப்பட்டார். அங்கு வேதங்களையும் சிறிது காலம் படித்தார். பின்னர், ஆங்கிலக் கல்வியைப் பெற மையிலாடுதுறை நகராட்சி உயர்நிலைப் பள்ளியில் சேர்ந்தார்.  
சிறு வயதிலிருந்தே கருநாடக இசை மீது ஆர்வம் கொண்ட இவர், தேவகோட்டை தசவாத்தியம் வெங்கடராம ஐய்யங்கர், நாமக்கல் நரசிம்ம ஐய்யங்கர் மற்றும் சிமிழி சுந்தரம் ஐயர் போன்றவர்களின் கீழ் பயிற்சி பெற்றார்.
# விசுவநாத சாத்திரி

## வாழ்க்கை வரலாறு

1912 ஆம் ஆண்டில் தனது பள்ளிக் கல்வியை முடித்த விசுவநாதன் பள்ளி ஆசிரியராக சேர்ந்தார். 1913இல் கமலாம்பாள் என்பவரை மணந்தார். 1915 இல் இவரது பெற்றோர் இறந்து போயினர். பின்னர் திருச்சிராப்பள்ளிக்கு குடிபெயர்ந்த இவர் ஆசிரியராகவும் இசைக்கலைஞராகவும் ஆனார். இதற்கிடையில், விசுவநாதன் ஆர்மோனியம் வாசிப்பில் தேர்ச்சி பெற்றார். மேலும் ஆலத்தூர் வெங்கடேச ஐயரை சந்தித்தார். சிறிது காலம் ஹரிகதா கலாட்சேபத்தில் கவனம் செலுத்தினார். பின்னர் காரைக்குடிக்கு குடிபெயர்ந்து இசை ஆசிரியராகப் பணியாற்றினார். 1921இல் சென்னை திரும்பினார்.
# விசுவநாத சாத்திரி

## இறப்பு

இவரது ஒரே மகள் பிறந்த பிறகு ஒரு வருடத்திற்கும் குறைவாகவே உயிர் பிழைத்தாள். 1935இல் இவர் தனது மனைவியையும் இழந்தார். விசுவநாத சாஸ்திரி 1958 டிசம்பர் 31 அன்று ஜம்சேத்பூரில் காலமானார்.
# பட்டணம் சுப்பிரமணிய ஐயர்

**பட்டணம் சுப்பிரமணிய ஐயர்** (*Patnam Subramania Iyer*, 1845 - 31 சூலை 1902) கர்நாடக இசையமைப்பாளரும் பாடகரும் ஆவார். **தியாக பிரம்மம்** என்று போற்றப்படுபவரும் தென்னிந்திய இசைக்கு அளப்பரிய சேவைகள் ஆற்றியவருமான தியாகராஜரின் பாரம்பரியத்தை சுப்பிரமணிய ஐயர் பின்பற்றினார். கிட்டத்தட்ட நூறு பாடல்களை இவர் இயற்றியுள்ளார்.
# பட்டணம் சுப்பிரமணிய ஐயர்

## வாழ்க்கை

சுப்பிரமணிய ஐயர் இன்றைய தமிழ்நாட்டின் தஞ்சாவூர் மாவட்டத்தில் திருவையாறில் பிறந்தார். இவரது தந்தை பாரதம் வைத்தியநாத ஐயர் இசை மற்றும் சாஸ்திரம் ஆகிய இரண்டிலும் திறமையானவர். இவரது தாத்தா பஞ்சநாத சாஸ்திரி தஞ்சாவூர் மன்னர் இரண்டாம் சரபோஜியின் அரசவையில் அரசவை இசைக்கலைஞராக இருந்தார். சுப்பிரமணிய ஐயர் தனது மாமா மேலத்தூர் கணபதி சாஸ்திரியிடமும், பின்னர் தியாகராஜரின் சீடரான மானம்புச்சவாடி வெங்கடசுப்பய்யரின் கீழும் இசையைக் கற்றுக்கொண்டார்.
# பட்டணம் சுப்பிரமணிய ஐயர்

## சீடர்கள்

சுப்பிரமணிய ஐயர் சென்னையில் நீண்ட காலம் கழித்தார். இது சுப்பிரமணிய ஐயர் என்ற இவரது பெயருக்கு முன்னொட்டு வழங்கியது. மைசூர் வாசுதேவச்சார், பூச்சி சீனிவாச அய்யங்கார், *பைரவி கெம்பேகவுடா* மற்றும் டைகர் வரதாச்சாரியார் போன்ற இவரது மாணவர்கள் பலர் புகழ்பெற்ற இசையமைப்பாளர்களாகவும், பாடகர்களாகவும் ஆனார்கள். இவரது அண்டை வீட்டுக்காரர் மகா வைத்தியநாதையரும் ஒரு புகழ்பெற்ற இசைக்கலைஞராக இருந்தார்.  
கதனகுத்துஹலம் இராகத்தில் அமைந்த *இரகுவம்ச சுதா* மற்றும் ஆபோகி இராகத்தில் அமைந்த *எவரி போதன்னா* ஆகிய இரண்டும் இவரது புகழ்பெற்ற பாடல்களில் அடங்கும். தெலுங்கு மற்றும் சமசுகிருதத்தில் இவர் எழுதிய பாடல்களில் தனது குருவின் முத்திரையை ‘வெங்கடேசா’ என்றும் அல்லது அதன் மாறுபாடுகளைப் பயன்படுத்தியதாக அறியப்படுகிறது.  
மைசூர் மன்னர் பத்தாம் சாமராச உடையார் அரசவையில் பாடலைப் பாடிய பிறகு இரண்டு முறை இவருக்கு தங்க வளையல்கள் பரிசாக வழங்கப்பட்டது.
# பாலசோர் மக்களவைத் தொகுதி

**பாலசோர் மக்களவைத் தொகுதி** (*Balasore Lok Sabha constituency*) ஒடிசா மாநிலத்தில் உள்ள மக்களவைத் தொகுதியாகும்.
# பாலசோர் மக்களவைத் தொகுதி

## சட்டசபை பிரிவுகள்

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள் அட்டவணையில் கொடுக்கப்பட்டுள்ளன.
| 32 | படாசகி (ப.இ.) | மயூர்பஞ்ச் | சனாதன் பிஜுலி | பாஜக |
| --- | --- | --- | --- | --- |
| 35 | ஜலேசுவர் | பாலசோர் | அசுவினி குமார் பத்ரா | பிஜத |
| 36 | போக்ராய் | கௌதம் புத்த தாசு |  |  |
| 37 | பாசுடா | சுபாசினி ஜெனா |  |  |
| 38 | பாலசோர் | மானசு குமார் தத்தா | பாஜக |  |
| 39 | ரெமுனா (ப.இ.) | கோபிந்த சந்திர தாசு |  |  |
| 40 | நீள்கிரி | சந்தோசு கதுவா | } |  |
# பாலசோர் மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1952 மற்றும் 1957ஆம் ஆண்டுகளில் இரண்டு உறுப்பினர்களைக் கொண்ட தொகுதியாக இருந்தது.  
பாலசோர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்
| 1952 | கன்கு சரண் ஜெனா | இந்திய தேசிய காங்கிரசு |
| --- | --- | --- |
| பாகபத் சாகு |  |  |
| 1957 | கன்கு சரண் ஜெனா |  |
| பாகபத் சாகு |  |  |
| 1962 | கோகுலானந்த மொகந்தி |  |
| 1967 | சமரேந்திர குண்டு | பிரஜா சோசலிச கட்சி |
| 1971 | சியாம் சுந்தர் மகாபத்ரா | இந்திய தேசிய காங்கிரசு |
| 1977 | சமரேந்திர குண்டு | ஜனதா கட்சி |
| 1980 | சிந்தாமணி ஜெனா | இந்திய தேசிய காங்கிரசு |
| 1984 |  |  |
| 1989 | சமரேந்திர குண்டு | ஜனதா தளம் |
| 1991 | கார்த்திக் மொகாபத்ரா | இந்திய தேசிய காங்கிரசு |
| 1996 |  |  |
| 1998 | கரபெலா சுவைன் | பாரதிய ஜனதா கட்சி |
| 1999 |  |  |
| 2004 |  |  |
| 2009 | சிறீகாந்த் குமார் ஜெனா | இந்திய தேசிய காங்கிரசு |
| 2014 | இரவீந்திர குமார் ஜெனா | பிஜு ஜனதா தளம் |
| 2019 | பிரதாப் சந்திர சாரங்கி | பாரதிய ஜனதா கட்சி |
| 2024 | } |  |
# பாலசோர் மக்களவைத் தொகுதி

## தேர்தல் முடிவுகள்

### 2024

2024ஆம் ஆண்டு நடைபெற்ற இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவு அறிவிக்கப்பட்டது. இத்தேர்தலில், பாரதிய ஜனதா கட்சி வேட்பாளரும் மக்களவை உறுப்பினராக இருந்த பிரதாப் சந்திர சாரங்கி பிஜு ஜனதா தளம் வேட்பாளர் லெகஷ்ரீ சமந்த்சிங்கரை 1,47,156 வாக்குகள் வித்தியாசத்தில் தோற்கடித்தார்.
# கன்கு சரண் ஜெனா

**கன்கு சரண் ஜெனா** (*Kanhu Charan Jena*; 27 பிப்ரவரி 1920&#x2D; பிப்ரவரி 2000) ஓர் இந்திய அரசியல்வாதியும் இந்திய நாடாளுமன்றத்தின் மக்களவை மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைவில் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார். 1952 முதல் 1962 வரை பாலசோர் மக்களவைத் தொகுதியிலும் 1962 முதல் 1967 வரை பத்ராக் மக்களவைத் தொகுதியிலிருந்தும் மக்களவை உறுப்பினராகப் பணியாற்றினார்.
# நமோபுத்தா

**நமோபுத்தா** (Namobuddha) , நேபாளம் நாட்டின் பாக்மதி மாநிலம், காப்ரேபலாஞ்சோக் மாவட்டத்தில் அமைந்த நகரம் ஆகும். இது காத்மாண்டிற்கு தென்கிழக்கே 42.6 கிலோ மீட்டர் தொலைவில் உள்ளது.
# நமோபுத்தா

## மக்கள் தொகை பரம்பல்

2021ஆம் ஆண்டின் கணக்கெடுப்பின்படி இதன் மக்கள் தொகை 26,160 ஆகும். இதன் மக்களில் பெரும்பான்மையாக நேபாளி மொழி 44.7%, தாமாங் மொழி 43.4%, நேபாளி மொழி 44.7%, நேவார் மொழி 11.2% பேசுகின்றனர்.சராசரி எழுத்தறிவு 67.7% ஆக உள்ளது.  
தாமாங் மக்கள் 43.8%, மலை பிராமணர்கள் 24.8%, நேவார் மக்கள் 12.0%, சேத்திரி மக்கள் 8.1%,,காமி மக்கள்3.1%, சர்கி மக்கள் 2.4%, தமாய்/தோலி மக்கள் 0.9% மற்றும் பிற இனக்குழுக்கள் 018/% வீதம் வாழ்கின்றனர்.  
இதன் மக்களில் இந்து சமயத்தினர் 54.7%, பௌத்தர்கள் 42.4%, கிறித்தவர்கள் 2.0% மற்றும் பிறர் 0.9% ஆக உள்ளனர்.  
சராசரி எழுத்தறிவு 67.7% could read and write, 2.4% could only read and 29.8% could neither read nor write.
# இசுலாமிய புரட்சிகர பாதுகாப்புப் படைகள்

**இசுலாமிய புரட்சிகர பாதுகாப்புப் படைகள்** (Islamic Revolutionary Guard Corps** (IRGC**; இதனை **ஈரானிய புரட்சிக்கரப் படைகள்** என்றும் அழைப்பர். இது இரானிய ஆயுதப்படைகளின் கீழ் செயல்படும் கிளை அமைப்பாகும். ஈரானியப் புரட்சிக்குப் பின்னர் ஈரானின் அதியுயர் தலைவரான ரூகொல்லா கொமெய்னி இப்படைப்பிரிவை மே 1979ல் நிறுவினார்.  
பகரைன், கனடா, சௌதி அரேபிய மற்றும் அமெரிக்க ஐக்கிய நாடுகள் இப்படையை தீவிரவாத அமைப்பில் சேர்த்துள்ளது.
# இசுலாமிய புரட்சிகர பாதுகாப்புப் படைகள்

## நோக்கம்

ஈரான் இராணுவம் நாட்டின் இறையாண்மையை காக்கும் வழக்கமான பணியில் செயல்படுகிறது. ஆனால் இசுலாமிய புரட்சிகர பாதுகாப்புப் படைகள், ஈரானின் அரசியலமைப்பு சட்டங்கள், பண்பாடு மற்றும் ஒருங்கிணைப்பையும் பாதுகாப்பதே முதன்மை நோக்கமாகும்.
# இசுலாமிய புரட்சிகர பாதுகாப்புப் படைகள்

## செயல்பாடுகள்

2024ஆம் ஆண்டில் இப்படையில் ஏறத்தாழ 1,25,000 பேர் உள்ளனர். இசுலாமிய புரட்சிகர கடற்படைப் பிரிவு, பாரசீக வளைகுடாவின் பாதுகாப்பிற்காக செயல்படுகிறது. இதன் பிரிவுகளில் ஒன்றான பாஸ்ஜி எனும் புனிதப் படையில் 90,000 தன்னாலர்வர்கள் உள்ளனர். ஈரானுக்குள் இப்படை *செப்பா செய்திகள்* எனும் ஊடகத்தை நடத்துகிறது.16 மார்ச் 2022 அன்று அணு நிலையங்களை பாதுக்காக்கும் புதுப் படைப்ப்பிரிவை புரட்சிகர பாதுகாப்பு படைகள் நிறுவியது.  
ஈரானிய அரசியல், இசுலாமியப் பண்பாடு மற்றும் சமூகத்தில் இசுலாமிய புரட்சிகர பாதுகாப்புப் படைகள் பெரும் ஆதிக்கம் செலுத்தி வருகிறது. இஸ்ரேலுக்கு எதிராக புரட்சிகரப் படைகள் ஹமாஸ் மற்றும் ஹெஸ்புல்லா தீவிரவாத அமைப்புகளுக்கு நேரடியாகவும், மறைமுகமாகவும் ஆதரவு அளிக்கிறது. மேலும் வளைகுடா நாடுகளில் நடைபெறும் உள்நாட்டுச் சண்டைகளில், புரட்சிகர பாதுகாப்பு படைகளின் தாக்கம் அதிகமாக உள்ளது.
# பகாங் மந்திரி பெசார்

**பகாங் மந்திரி பெசார்** <small>அல்லது</small> **பகாங் முதல்வர்** (ஆங்கிலம்: *Menteri Besar of Pahang* <small>அல்லது</small> *First Minister of Pahang*; மலாய்: *Menteri Besar Pahang*; சீனம்: 彭亨州大臣) என்பவர் மலேசிய மாநிலமான பகாங் மாநிலத்தின் அரசுத் தலைவர் ஆவார். மலேசியாவில் ஒரு மாநிலத்தின் முதலமைச்சரை மந்திரி பெசார் *(Menteri Besar)* என்று அழைப்பது வழக்கம்.  
பகாங் மந்திரி பெசார், பகாங் மாநில சட்டமன்றத்தின் (*Pahang State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது பகாங் மந்திரி பெசார் பதவியில் உள்ளவர் **வான் ரொசிடி வான் இசுமாயில்** (*Wan Rosdy Wan Ismail*). இவர் 22 நவம்பர் 2022 முதல் பகாங் மாநிலத்தின் மந்திரி பெசார் (முதல்வர்) பதவியை வகித்து வருகிறார்.
# பகாங் மந்திரி பெசார்

## நியமனம்

பகாங் மாநில அரசமைப்புச் சட்டத்தின்படி, பெர்லிஸ் இராஜா முதலில் மந்திரி பெசாரை மாநில நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும்.  
பகாங் மந்திரி பெசார் இசுலாம் மதத்தைச் சார்ந்தவராகவும்; மலாய் இனத்தைச் சார்ந்தவராகவும் இருக்க வேண்டும். அவரின் குடியுரிமை, பதிவு மூலம் பெற்ற ஒரு மலேசியக் குடிமகனாக இருக்கக்கூடாது. மந்திரி பெசாரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில செயற்குழுவில் பகாங் சுல்தான் நியமிப்பார்.  
மாநில ஆட்சிக்குழுவின் உறுப்பினர்கள் பகாங் சுல்தான் முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுக்கவேண்டும். பகாங் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது.
# பகாங் மந்திரி பெசார்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது சட்டங்களைச் சட்டமன்றத்தில் நிறைவேற்ற முடியாவிட்டால்; அல்லது மாநிலச் சட்டமன்றம் அரசாங்கத்தின் மீது நம்பிக்கையில்லா வாக்கெடுப்பு நிறைவேற்றப் படுமானால்; மந்திரி பெசார் உடனடியாகப் பதவிதுறப்பு செய்ய வேண்டும். மாற்று மந்திரி பெசாரைத் தேர்ந்தெடுப்பது பகாங் சுல்தானின் பொறுப்பு ஆகும். பகாங் சுல்தான் அனுமதிக்கும் காலம் வரையில்; மந்திரி பெசார் பதவி வகிக்காத ஒரு மாநில ஆட்சிக்குழு உறுப்பினர் பதவியில் இருப்பார்.  
ஒரு தேர்தலில் தோல்வி அடைந்த மந்திரி பெசார் தன் பதவியைத் துறப்பு செய்ததைத் தொடர்ந்து; அல்லது ஒரு மந்திரி பெசாரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய மந்திரி பெசாராக பகாங் சுல்தான் நியமிப்பார்.
# பகாங் மந்திரி பெசார்

## அதிகாரங்கள்

ஒரு மந்திரி பெசாரின் அதிகாரம் பல வரம்புகளுக்கு உட்பட்டது. ஒரு மந்திரி பெசார் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு மந்திரி பெசார் பரிந்துரை செய்ய வேண்டும்; அல்லது அந்த மந்திரி பெசார் பதவிதுறப்பு செய்ய வேண்டும்; அல்லது சுல்தானால் பதவி நீக்கம் செய்யப்பட வேண்டும்.  
வழங்கல் மசோதா (*Supply Bill*) அல்லது முக்கியமான கொள்கை தொடர்பான சட்டத்தை ஒரு மந்திரி பெசாரால் நிறைவேற்ற முடியாமல் போனால், அல்லது நம்பிக்கையில்லா வாக்கெடுப்பு எடுக்கப்படுமானால், அரசாங்கப் பதவிகளில் இருந்து அந்த மந்திரி பெசார் பதவிதுறப்பு செய்ய வேண்டும்; அல்லது அவர் மாநிலச் சட்டமன்றத்தைக் கலைக்க வேண்டும்.
# பகாங் மந்திரி பெசார்

## தற்காலிக மாநில அரசின் மந்திரி பெசார்

மந்திரி பெசாரின் ஆலோசனையின் பேரில் சுல்தானால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப் படுவதற்கும் அடுத்த மாநிலச் சட்டமன்றம் கூட்டப் படுவதற்கும் இடைப்பட்ட காலத்தில், மந்திரி பெசார் மற்றும் அவரின் நிர்வாகக் குழுவினரும் தான் காபந்து அரசாங்கப் பதவியில் (*Caretaker Government*) இருப்பார்கள்.